ai4bharat/Pralekha huggingface dataset:
صدر جمہوریہ کا سکریٹریٹ
آج بھارت محض ایک منڈی نہیں ہے بلکہ یہ پوری دنیا کے لیے زبردست مواقع کی سرزمین ہے جس میں دفاعی سیکٹر بھی شامل ہے: صدر جمہوریہ جناب کووند
صدر جمہوریہ ہند نے ایرو انڈیا21 کی اختتامی تقریب سے خطاب کیا
نئی دہلی ،5 فروری ،2021، صدر جمہوریۂ ہند جناب رام ناتھ کووند نے کہا ہے کہ آج بھارت محض ایک منڈی نہیں ہے بلکہ وہ پوری دنیا کے لیے زبردست مواقع کی سرزمین ہے جس میں دفاعی سیکٹر بھی شامل ہے۔ وہ آج  بینگلورو میں ایرو انڈیا 21 کی اختتامی تقریب سے خطاب کر رہے تھے۔صدر جمہوریہ نے کہا کہ ایرو انڈیا 2021 عالمی سطح پر دفاع اور ایرو اسپیس کے شعبوں میں بھارت کی بڑھتی ہوئی طاقت کا ایک بین ثبوت ہے۔ اس تقریب نے ظاہر کردیا ہے کہ بھارت کی صلاحیتوں میں عالمی اعتماد میں بتدریج اضافہ ہو رہا ہے۔
صدر جمہوریہ نے کہا کہ پچھلے 6 برسوں کے دوران بھارت میں جن اصلاحات کی شروعات ہوئی ہے وہ دفاع اور ایرواسپیش کے شعبوں میں سرمایہ کاروں اور نجی کمپنیوں کے لیے بے مثال مواقع فراہم کرتی ہیں۔ ہم نے بہت سے پالیسی اقدامات کئے ہیں جن کا مقصد بھارت کو دفاعی سیکٹر میں سب سے بڑے ملکوں میں شامل کرنا ہے اور اس میں دو مقاصد کارفرما ہیں یعنی خودکفالت اور برآمدات کا فروغ۔
صدر جمہوریہ نے کہا کہ حکومت’کاروبار میں آسانی‘ کے فروغ پر توجہ دے رہی ہے تاکہ مال تیار کرنے والوں کی بھارت میں یونٹ قائم کرنے کے حوصلہ افزائے ہوسکے۔ دفاعی سیکٹر میں مسلسل نرمی کی جارہی ہے۔ بہت سی اشیا کے لیے سائنسی لائسنس حاصل کرنے کی ضرورت کو ختم کردیا گیا ہے۔ صنعتی لائسنس اور برآمدات کی اجازت کے عمل کو آسان بنادیا گیا ہے اور اسے آن لائن کردیا گیا ہے۔ دفاعی صنعتوں کے قیام میں آسانی کے لیے اور ایم ایس ایم ایز کو فروغ دینے کے لیے اترپردیش اور تمل ناڈو کی ریاستوں میں دو دفاعی کوریڈوس قائم کردیئے گئے ہیں۔ امید ہے کہ ان تمام کوششوں سے ملک میں روزگار کے زبردست مواقع پیدا ہوں گے اور بھارت کو ان کوششوں کے ذریعے دفاعی پیداوار کے معاملے میں خودکفالت کی راہ پر آگے لے جایا جاسکے گا۔
’اضافہ شدہ امن، سکیورٹی اور بحر ہند میں تعاون‘کے موضوع پر انڈین اوشن ریجن  کے وزرائے دفاع کی کانفرنس کا حوالہ دیتے ہوئے جو ایرو انڈیا 2021 کے موقع پر منعقد کی گئی، صدر جمہوریہ نے کہاکہ بھارت نے ہمیشہ سے ہی عالمی امن اور ترقی کی سرگرم وکالت کی ہے۔ آئی او آر اپنے قدرتی وسائل اور اسٹرٹیجک محل وقوع کی وجہ سے ایک اہم علاقہ ہے۔ ہم نے ایس اے جی اے آر کا خیال پیش کیا جس کا مطلب ہے ’علاقے میں سب کے لیے سکیورٹی اور ترقی‘ اس کا مقصد بحرہند کے علاقے میں تعاون کو فروغ دینا ہے۔ یہ بات بڑی اہم ہے کہ آئی او آر کے ممالک سیاسی، اقتصادی، کلچرل اور دفاعی تعاون کو فروغ دینے پر توجہ مرکوز کریں۔
صدر جمہوریہ نے کہا کہ بھارت ہمیشہ ہی انسان دوستی کی امداد اور بحران سے راحت رسانی کے معاملے میں منصوبہ بندی اور تعاون کے لیے آئی او آر کے تمام ملکوں کے ساتھ اپنی مہارت اور وسائل میں شراکت داری کے لیے تیار رہا ہے۔ ساگر -1 کی کارروائی کے تحت ہم اپنے پڑوسیوں تک پہنچے اور طبی ٹیموں، ادویات نیز جانچ کٹوں، وینٹی لیٹروں، ماسک، دستانوں اور دیگر طبی سامان کی فراہمی کے ساتھ ان کی مدد کی ہے۔ اپنی ویکسین کی پیداوار اور فراہمی کی صلاحیت کو استعمال کرنے کے بھارت کے وعدے کو ذہن میں رکھتے ہوئے ،تاکہ کووڈ-19 وبائی بیماری کے خلاف جد وجہد میں پوری انسانیت کی مدد کی جاسکے، دوست پڑوسی ملکوں کے لیے گرانٹ اسسٹنس کے تحت سپلائی پہلے ہی شروع کی جاچکی ہے۔
صدر جمہوریہ کی تقریر کے لیے یہاں کلک کریں
وزیراعظم کا دفتر
جی 20 قائدین کی سربراہ ملاقات کے شانہ بہ شانہ وزیراعظم اور فرانس کے صدر کے مابین باہمی میٹنگ
نئی دہلی، 30 اکتوبر 2021:
وزیر اعظم جناب نریندر مودی نے 30 اکتوبر 2021 کو روم، اٹلی میں، جی20 سربراہ ملاقات کے شانہ بہ شانہ فرانس کے صدر عزت مآب جناب ایمانویل میکرون کے ساتھ باہمی میٹنگ کا اہتمام کیا۔
دونوں قائدین نے بھارت۔ فرانس وسیع کلیدی شراکت داری کی صورتحال پر اطمینان کا اظہار کیا۔
وزیر اعظم نے ستمبر 2021 میں جاری کی گئی یوروپی یونین کی انڈو۔پیسفک حکمت عملی کا بھی خیرمقدم کیا، اور اس سلسلے میں فرانس کے قائدانہ کردار کے لئے فرانسیسی صدر کا شکریہ ادا کیا۔ دونوں رہنماؤں نے بھارت۔پیسفک خطے میں باہمی تعاون اور خطے میں آزاد، کھلے اور اصولوں پر مبنی آرڈر کے لئے تعاون دینے کے سلسلے میں نئے اور اختراعی حل تلاشنے کے لئے اپنی عہدبستگی کا اعادہ کیا۔
دونوں رہنماؤں نے آئندہ سی او پی 26 اور موسمیاتی مالیات کے مسائل پر توجہ مرکوز کرنے کی ضرورت پر تبادلہ خیالات کیے۔
وزیر اعظم نے صدر میکرون کو جلد از جلد بھارت کا دورہ کرنے کی بھی دعوت دی۔
کامرس اور صنعت کی وزارتہ
یوم جمہوریہ 2020 کی پریڈ میں اسٹارٹ اَپ انڈیا کی جھانکی پیش کی جائے گی
نئی دہلی ، 21؍جنوری2020: کامرس اور صنعت کی وزارت میں صنعت اور اندرونی تجارت کے فروغ کا محکمہ ، نئی دہلی میں راج پتھ پر اس سال کی یوم جمہوریہ کی پریڈ میں اسٹارٹ اَپ انڈیا کی ایک جھانکی پیش کرے گا۔جھانکی میں اسٹارٹ اَپ کا موضوع ہے آسمان تک پہنچ۔اس میں اسٹارٹ اَپ انڈیا کے زندگی کے سلسلے کے مختلف مرحلوں کو پیش کیا جائے گا اور اس سفر میں حکومت کی طرف سے فراہم کی گئی حمایت اور تعاون بھی پیش کیا جائے گا۔ جھانکی میں اس چیز کو بھی دکھایا جائے گا کہ کس طرح نظریات زندگی میں سامنے آتے ہیں اور کس طرح اختراعات ہندوستان کے شہریوں کی زندگی پر اثر انداز ہوتے ہیں، جو کہ مثبت انداز میں ابھرتے ہیں۔
جھانکی کے اگلے حصے میں ایک تخلیقی ذہن دکھایاجائے گا، جو دنیا کے اصل مسائل حل کرنے کے لئے نئے خیالات سے پر ہوگا۔جھانکی کے وسط میں اسٹارٹ اَپ انڈیا ٹری ہوگا، جو اسٹارٹ اَپ کو مل رہی مختلف سہولیات کو پیش کرے گا۔ جھانکی میں دکھائی جانے والی سیڑھیاں اسٹارٹ اَپ انڈیا کی ترقی کے مختلف مرحلوں ، تصور، ایک پروٹوٹائپ کی تشکیل ، ایک کاروباری منصوبہ تیار کرنا، ٹیم کی تشکیل ، بازار میں اتارنا اور وقت کے ساتھ اس کے اضافے کو بتائے گا۔جھانکی کے پچھلے حصے میں معیشت کے سیکٹروں کو دکھایا جائے گا، جہاں ہندوستانی کمپنیوں نے اقتصادی ترقی کو رفتار دی ہے اور بڑے پیمانے پر روزگار کے مواقع پیدا کئے ہیں۔جھانکی میں ہندوستان کا نقشہ جو اسٹارٹ اَپ تحریک کے پھیلاؤ کو پیش کرتا ہے نیم شہری اور دیہی علاقوں میں تیزی سے پہنچ رہا ہے ۔ جھانکی میں ایک پہیہ اور نقشہ دونوں ملک میں اسٹارٹ اَپ انڈیا تحریک کے پھیلاؤ کو بتائیں گے۔
اسٹارٹ اَپ انڈیا حکومت ہند کا ایک اہم قدم ہے، جس کا مقصد اختراع کی حفاظت کے لئے ایک مضبوط ماحولیاتی نظام تعمیر کرنا، پائیدار معاشی ترقی کو آگے لے جانا اور بڑے پیمانے پر روزگار کے مواقع پیدا کرنا ہے۔ اسٹارٹ اَپ انڈیا کا مقصد ہندوستان کے نوجوانوں کو تحریک دینا اور انہیں محرک بنانا ہے، تاکہ وہ دولت پیدا کرنے کے لئے اپنے خوابوں کو پورا کرسکیں اور روزگار حاصل کرنے کے بجائے روزگار دینے والے بن سکیں۔
اسٹارٹ اَپ انڈیا ایکشن پلان 16 جنوری 2016ء کو شروع کیاگیا تھا اور اس اسٹارٹ اَپ انڈیا ایکشن پلان نے ملک بھر میں ایک صنعتی جذبے کو متحرک کیا ہے۔ اسٹارٹ اَپ انڈیا اسکیم کے تحت مجازکمپنیاں ڈی پی آئی آئی ٹی کے ذریعے اسٹارٹ اَپ کی حیثیت سے اپنی شناخت حاصل کرسکتی ہیں، تاکہ ٹیکس کے فوائد حاصل ہوسکیں اور آئی پی آر فاسٹریکنگ تک رسائی اور دیگر فوائد تک رسائی حاصل ہوسکے۔28 ریاستوں اور 7 مرکز کے زیر انتظام علاقوں کے 551 ضلعوں سے 26 ہزار سے زیادہ اسٹارٹ اَپ کو اس مدت میں تسلیم کیا گیا ہے۔تعلیم ، حفظان صحت، زراعت، توانائی، مالیہ، خلا، دفاع اور معیشت کے سبھی دیگر شعبوں میں انڈین اسٹارٹ اَپ نے خاطر خواہ عالمی سرمایہ کاری راغب کی ہے اور 2,91,000سے زائد روزگار پیدا کئے ہیں۔
وزارت سیاحت
وزارت سیاحت نے ہندوستان میں شادی کی صنعت کی صلاحیت کو اجاگر کرنے کے لیے ایک شادی سیاحت مہم شروع کی ہے
میں دنیا بھر کے جوڑوں کو ہمارے ناقابل یقین ملک میں خوابوں کی دنیا کی شادی کی منزلیں تلاش کرنے کی دعوت دیتا ہوں: جناب جی کے ریڈی
وزیر اعظم جناب نریندر مودی کے ”مشن موڈ میں سیاحت کو ترقی دینے“ کے وژن کی بنیاد پر سیاحت کی وزارت نے ایک پر جوش مہم کا آغاز کیا جس کا مقصد ہندوستان کو عالمی سطح پر شادی کی تقریب کی ایک اعلیٰ منزل کے طور پر پیش کرنا ہے۔
یہ مہم ہندوستان میں سیاحت کو نئی بلندیوں تک لے جانے کے لیے بڑی صلاحیتوں کے مواقع تلاش کرنا چاہتی ہے۔ یہ مہم دنیا بھر کے جوڑوں کو ہندوستان میں اپنا خاص دن منانے کے لیے ایک شاندار سفر پر آمادہ کر کے ہندوستان کی شادی کی صنعت کو وسعت دینے کی کوشش کرتی ہے۔
خصوصی مہم کا آغاز کرتے ہوئے، ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے کہا، ”آج کا دن ایک شاندار سفر کا آغاز ہے۔ ہندوستان کو دنیا بھر میں شادی کے مقامات کے مظہر کے طور پر پیش کرنے کا مشن۔ اس مہم کے آغاز کے ساتھ، میں دنیا بھر کے جوڑوں کو دعوت دیتا ہوں کہ وہ ہمارے نا قابل یقین ملک میں خوابوں کی دنیا کی شادی کی منزلیں تلاش کریں۔“
اس مہم کی ایک اہم خصوصیت اس کے تعاون پر مبنی نقطہ نظر میں ہے، جسے صنعت کے ماہرین، انجمنوں اور شادی کے تجربہ کار منصوبہ سازوں کے ساتھ قریبی مشاورت سے تیار کیا گیا ہے۔ ان کے انمول تاثرات نے اسے ایک جامع داستان کی شکل دی ہے جو شادی کے سیاحتی مقام کے طور پر ہندوستان کی رغبت کو بے نقاب کرتی ہے، متنوع امنگوں کو حل کرتی ہے اور اس ناقابل یقین قوم کے بے شمار پہلوؤں کو ظاہر کرتی ہے۔
جناب سمت گرگ، صدر، ای ای ایم اے  نے کہا، ”اس خیال کو عملی جامہ پہناتے ہوئے دیکھ کر واقعی حیرت ہو رہی ہے۔ عزت مآب وزیر اعظم کے وژن کو عملی جامہ پہنانے اور ویڈنگ ٹورزم مہم کو زندہ کرنے کے لیے وزارت سیاحت کی دلی ستائش کی جانی چاہیے۔“
یہ مہم ہندوستان کے شاندار مقامات، قدیم رسومات، شاندار معدنیات، اور عالمی معیار کے بنیادی ڈھانچے کے ایک بھر پور باہمی تعامل کو پیش کرتی ہے۔ پریرنا سکسینہ، سی ای او اور تھیم ویور ڈیزائنس کی بانی نے اس مہم کے لیے اپنے جوش و خروش کا اظہار کیا۔
یہ اہم اقدام ہندوستان کی خوبصورتی اور تنوع کو عالمی سطح پر شادی کی ایک اہم منزل کے طور پر پیش کرتا ہے۔ ہندوستان کے دلکش مقامات، متحرک رسومات، بھر پور معدنیات، اور عالمی معیار کے بنیادی ڈھانچے کے دروازے کھول کر، یہ مہم پوری دنیا کے جوڑوں کو اپنی طرف متوجہ کرنے کی صلاحیت رکھتی ہے۔
نا قابل یقین ہندوستان کی شادی کی سیاحت کی مہم کا مقصد شادی کی صنعت کی ترقی اور ہندوستان میں مجموعی سیاحت کو تقویت دیتے ہوئے شادی کے غیر معمولی تجربے کے خواہاں جوڑوں کے لیے ہندوستان کو اولین انتخاب کے طور پر قائم کرنا ہے۔ اس کوشش کے ذریعے، ناقابل یقین ہندوستان لازوال یادیں تخلیق کرنے اور ہندوستان کی روایات اور زر خیز ثقافت کے پس منظر میں محبت کی خوبصورتی کا جشن منانے کی کوشش کرتا ہے۔
ہنر مندی کے فروغ اور صنعت کاری کی وزارت
ایم ایس ڈی ای کی خصوصی مہم 2.0 اختتام پذیر
ایک سو بتیس عوامی شکایات ، 67975 فائلوں کا نمٹارہ اور چھٹنی کی گئی اور 13032 ای-فائلوں کو بند کیا گیا
ہنرمندی کے فروغ اور صنعت کا ری کی وزارت  نے 2 اکتوبر 2022سے 31 اکتوبر 2022 تک صفائی ستھرائی ، زیر التوا معاملات کو کم کرنے اور خالی جگہ کے بندوبست کے حصول پر توجہ دینے کے ساتھ خصوصی مہم 2.0 کو انجام دیا گیا۔ اس مہم کو د و مراحل میں منعقد کیا گیا تھا۔ ابتدائی مرحلہ 14ستمبر 30ستمبر 2022 تک جاری رہا اور 2 اکتوبر 2022 سے 31 اکتوبر 2022 تک نفاذ کا مرحلہ مکمل ہوا۔اس دوران صاف صفائی مہم کے کامیاب نفاذ کے لئے 11 امور پر توجہ مرکوز کی گئی ۔اس خصوصی مہم کےدوران فیلڈ / باہری مقامات پر واقع دفاتر کے علاوہ وزارتوں ، محکموں اور ان کے ماتحت اداروں پر توجہ مرکوز کی گئی ۔
اس مہم کے تحت ایم ایس ڈی ای نے مہم کے مقامات کو حتمی شکل دینے نوڈل افسران کی تقرری منتخب زمرات میں زیر التوا معاملات کو نشان زد کرنے ، کباڑ کو ٹھکانہ لگانے اور طے کئے گئے طریق کار کے مطابق ریکارڈ س کے بندوبست میں اہم کردار ادا کیا۔ پرجوش شرکت ، مستقل نگرانی اور زمینی سطح پر موجود ٹیم کے ساتھ سرگرم شمولیت کی بدولت ایم ایس ڈی ای نے مہم کی موثر عمل آوری کو یقینی بنانے میں کامیابی حاصل کی ۔اس مہم نے آئی ٹی آئیز جے ایس ایس ، پی ایم کے کے ، ایم ایس ڈی ای ، این سی وی ای ٹی ، جی ڈی ٹی ، این آئی ایم آئی ، آئی آئی پی ، این ایس ڈی سی ، این آئی ای ایس بی یو ڈی ، خودمختار ادارے ، آر ڈی ایس ڈی ای ، سی ایس ٹی اے آر آئی اور این ایس ٹی آئی سمیت دیگر تمام اداروں میں صفائی کے امور کو کامیابی سے انجام دیا ہے۔
اس مہم کے ذریعہ 132 عوامی شکایات کا نمٹارہ کیا گیا اور مجموعی طورپر 28629 فزیکل فائلوں کا جائزہ لیا گیا۔ اس کے علاوہ 67975 فائلوں کو ٹھکانے لگایا گیا اور چھٹنی کی گئی نیز 13032 ای –فائلوں کو بند کیا گیا۔تقریباََ 12901 صفائی مہمات کو مختلف مقامات پر انجام دیا گیا۔کُل 39123 مربع فٹ جگہ کو خالی کرایا گیااور اس سے 1739509 لاکھ روپے کی کمائی ہوئی ۔
ہنرمندی کے فروغ اور صنعت کاری کی وزارت میں سکریٹری جناب اتل کمار تیواری نے بتایا کہ ایم ایس ڈی ای پوری ایمانداری سے اس سووچھتا مہم 2.0 کو انجام دے رہی ہے۔ مہم کی پیش رفت کو انتظامی اصلاحات اور عوامی شکایات کے محکمے  کی ویب سائٹ پر پوسٹ کیا جاتا ہے۔ اس کے علاوہ سووچھ بھارت کے پی ایم مودی کے وژن کو مزید فروغ دینے کے لئے کوششیں کی جارہی ہیں۔ انہوں نے مزید کہا کہ وزارت نے مہم کے لئے مقرر اہداف کو پورا کیا ہے اورشاندار کامیابی حاصل کی ہے۔ انہوں نے مہم کو وقتاََفوقتاََ جاری رہنے کی ضرورت پر زوردیا ۔
وزیراعظم کا دفتر
وزیراعظم نے آسام میں پی ایم جن اوشدھی پری یوجنا کی کامیابی کی ستائش کی ہے
وزیراعظم جناب نریندر مودی نے آسام میں پی ایم جن اوشدھی پری یوجنا کے فروغ پر خوشی کا اظہار کیا ہے۔
رکن پارلیمنٹ کوئین اوجا کے ٹوئیٹ کے حوالے سے وزیر اعظم نے اپنے ٹوئیٹ میں کہا؛
’’پردھان منتری جن اوشدھی پری یوجنا کے بارے میں آسام کے لوگوں کے تجربات حوصلہ افزا ہیں۔ ہماری سرکار ملک کے عوام کی حفظان صحت کے تئیں پر عزم ہے۔‘‘
قانون اور انصاف کی وزارت
عدالتوں میں علاقائی زبانوں کا فروغ
قانون و انصاف کے مرکزی وزیر کرن رجیجو نے آج راجیہ سبھا میں ایک تحریری جواب میں بتایا کہ ہندوستان کے آئین کی دفعہ 348 میں کہا گیا ہے کہ سپریم کورٹ اور ہر ہائی کورٹ میں تمام کارروائی انگریزی زبان میں ہوگی۔ آئین کی دفعہ 348 کی شق  یہ فراہم کرتی ہے کہ شق  کی ذیلی شق  میں موجود کسی بھی چیز کے باوجود، کسی ریاست کا گورنر، صدر کی پیشگی رضامندی کے ساتھ، ریاست کے کسی سرکاری مقاصد کے لیے استعمال ہونے والی ہندی زبان یا کسی بھی زبان کے استعمال کی اجازت دے سکتا ہے۔
21.05.1965 کے کابینہ کمیٹی کے فیصلے میں کہا گیا تھا کہ ہائی کورٹ میں انگریزی کے علاوہ کسی دوسری زبان کے استعمال سے متعلق کسی بھی تجویز کے لیے چیف جسٹس آف انڈیا کی رضامندی لی جانی ضروری ہے ۔
راجستھان ہائی کورٹ کی کارروائی میں ہندی کے استعمال کی اجازت آئین کے آرٹیکل 348 کی شق  کے تحت 1950 میں دی گئی تھی۔ مورخہ 21.05.1965 کے کابینہ کمیٹی کے فیصلے کے بعد جیسا کہ اوپر ذکر کیا گیا ہے، چیف جسٹس آف انڈیا کی مشاورت سے اتر پردیش ، مدھیہ پردیش  اور بہار  کی ہائی کورٹس میں ہندی کے استعمال کی اجازت دی گئی۔
حکومت ہند کو تمل ناڈو، گجرات، چھتیس گڑھ، مغربی بنگال اور کرناٹک کی حکومتوں سے بالترتیب مدراس ہائی کورٹ، گجرات ہائی کورٹ، چھتیس گڑھ ہائی کورٹ، کلکتہ ہائی کورٹ اور کرناٹک ہائی کورٹ کی کارروائیوں میں تمل، گجراتی، ہندی، بنگالی اور کنڑ کے استعمال کی اجازت دینے کے لیے تجاویز موصول ہوئی تھیں۔ ان تجاویز پر چیف جسٹس آف انڈیا سے مشورہ طلب کیا گیا اور عندیہ دیا گیا کہ سپریم کورٹ کے مکمل بنچ نے مناسب غور و خوض کے بعد ان تجاویز کو قبول نہ کرنے کا فیصلہ کیا۔
تمل ناڈو حکومت کی ایک اور درخواست کی بنیاد پر حکومت نے چیف جسٹس آف انڈیا سے درخواست کی تھی کہ وہ اس سلسلے میں پہلے کے فیصلوں پر نظرثانی کریں اور سپریم کورٹ کی رضامندی دیں۔ چیف جسٹس نے بتایا کہ فل کورٹ نے وسیع بحث کے بعد تحریک منظور نہ کرنے کا فیصلہ کیا اور عدالت کے سابقہ فیصلوں کو دوہرایا۔
قانون و انصاف کی وزارت کی سرپرستی میں بار کونسل آف انڈیا نے سابق چیف جسٹس آف انڈیا جسٹس ایس۔ اے۔ بوبڈے کی صدارت میں ایک ’بھارتیہ بھاشا سمیتی ‘ قائم کی گئی ہے۔ یہ کمیٹی قانونی معلومات کا علاقائی زبانوں میں ترجمہ کرنے کے مقصد سے تمام ہندوستانی زبانوں کے لیے ایک مشترکہ بنیادی الفاظ تیار کر رہی ہے۔ اس کے علاوہ، قانون و انصاف کی وزارت کے قانون ساز محکمے نے ہندی میں 65 ہزار الفاظ پر مشتمل ایک قانونی لغت ڈیجیٹائزیشن کے لیے تیار کی ہے اور اسے پبلک ڈومین میں تلاش کے قابل فارمیٹ میں سب کے استعمال کے لیے دستیاب کرایا ہے۔
۔۔۔۔۔۔۔۔۔۔۔
ش ح۔ع ح۔
U- 7201
(Visitor Counter : 36
سٹرک ٹرانسپورٹ اور شاہراہوں کی وزارت
کارپولنگ اورساجھا موبیلٹی سے متعلق قواعد وضوابط
سڑک ٹرانسپورٹ اورشاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں یہ اطلاع فراہم کی ہے کہ سڑک ٹرانسپورٹ اورشاہراہوں کی وزارت نے 27نومبر2020 کو موٹروھیکل ایکٹ مجریہ 1988کی دفعہ 93کے عین مطابق ، موٹرگاڑی میں ساجھا کرنے والوں کے لئے رہنما خطوط -2020 جاری کئے ہیں ، جن پرسبھی ریاستوں اورمرکز کے زیرانتظام علاقوں کو عمل کرناہوگا۔ ان رہنماہدایات کے تحت ریاستوں اورمرکز کے زیرانتظام علاقوں کی سرکاروں کو رہنمائی سے متعلق ایک فریم ورک فراہم کیاگیاہے تاکہ وہ اس قسم کے موٹرگاڑی میں ساجھا کرنے والوں کے لئے لائسنس جاری کرنے کے ساتھ ساتھ ان کے کاروبارکو منضبط کرنے کے بارے میں غوروخوض کرسکیں ۔رہنما ہدایات کے پیرا 11کے مطابق کارپولنگ کے تعلق سے ان رہنما ہدایات میں ضابطے بنائے گئے ہیں ۔
سڑک ٹرانسپورٹ ایک ریاستی معاملہ ہے اوراسے لئے سڑکوں پرٹریفک کے رش اور بھیڑبھاڑ اوررکاوٹ کھڑی ہونے کے مسئلے کو حل کرنے کی غرض سے اقدامات سمیت پائیدار شہری ٹرانسپورٹ کے نظام کی منصوبہ بندی اوربندوبست کے لئے پہل قدمیاں ، متعلقہ شہروں /ریاستوں /مرکز کے زیرانتظام علاقوں کے ذریعہ کی جاتی ہیں ۔
ٹی ای آرآئی –اے آر اے آئی نے سال 2018 میں حکومت ہند کی بھاری صنعتوں اورسرکاری ملکیت کے کاروباری اداروں کی وزارت کے بھارت صنعتوں کے محکمے  کی جانب سے فنڈس کی فراہمی کے ساتھ ، دہلی –قومی راجدھانی خطہ این سی آر کے لئے ایک مطالعہ /سروے کیاتھا۔ اس سروے یامطالعہ سے انکشاف ہواکہ موسم سرما کے دوران ، ٹرانسپورٹ کا شعبہ بالترتیب 28فیصد اور24فیصد تک 2.5پی ایم اور10پی ایم کا تعاون کرتاہے ۔ اسی طرح موسم گرما کے دوران ٹرانسپورٹ کاشعبہ بالترتیب 17فیصد اور 15فیصد ، 2.5پی ایم اور 10پی ایم کا تعاون کرتاہے ۔
دہلی راجدھانی خطے این سی آر اوراس کے آس پاس کے علاقوں میں ہواکے معیار کے بندوبست کے لئے کمیشن نے قومی راجدھانی خطے میں ہواکی آلودگی پرقابو پانے کی غرض سے ایک پالیسی وضع کی ہے ، جس میں موٹرگاڑیوں کی آمدورفت سمیت مختلف النوع شعبوں کے آلودگی پرقابوپانے کے لئے حکمت عملیاں شامل ہیں ۔
اس کے علاوہ زمرہ بندی کے لحاظ سے حاصل ہونے والے ردعمل پرمبنی منصوبہ عمل  کے مطابق این سی آراور جی این سی ٹی ڈی میں ریاستی سرکاروں اورمتعلقہ ایجنسیوں کو ہدایت کی گئی ہے کہ وہ سڑکوں پرٹریفک کے رش کو کم کرنے ، سی این جی /برقی بس اورمیٹرو خدمات میں اضافہ کرکے اورا ن خدمات کی فریکوئنسی بڑھاکراورکم بھیربھاڑ اورکم رش کے اوقات میں سفرکی حوصلہ افزائی کرنے کی غرض سے مختلف ریٹ متعارف کراکر ، ملازمین کے لئے مشترکہ سفراور آمدورفت شروع کرنے کے مقصد سے دفاترکی حوسلہ افزائی کریں ۔
اس کے علاوہ شہریوں سے درخواست کی گئی ہے کہ وہ سرکاری ٹرانسپورٹ کا استعمال کریں اورنجی موٹرگاڑیوں کے استعمال کو کم سے کم کریں ۔
اس کے علاوہ حکومت نے پورے ملک میں ہواکے معیار کو بہتربنانے کی خاطر ، صاف ستھری ہواسے متعلق قومی پروگرام  کا بھی آغاز کیاہے۔
زراعت اور کاشتکاروں کی فلاح و بہبود کی وزارت
21-2020کے خریف سیزن میں تملناڈو، کرناٹک، مہاراشٹر، تلنگانہ اور ہریانہ کے لئے 13.77 لاکھ میٹرک ٹن دلہن اور تلہن کی خریداری کی منظوری
27ستمبر تک ہریانہ اور پنجاب کے کسانوں سے 1868 روپئے فی کوئنٹل کی کم از کم امدادی قیمت پر 5637 میٹرک ٹن دھان کی خریداری کی گئی، بقیہ ریاستوں کیلئے دھان کی خریداری آج سے شروع ہورہی ہے
21-2020مارکیٹنگ سیزن کیلئےکپاس کی خریداری یکم اکتوبر 2020 سے شروع ہوگی
نئی دہلی:28 ستمبر، 2020:
خریف مارکیٹنگ سیزن 21-2020 کی آمد ابھی ابھی ہوئی ہے اور حکومت اپنی موجودہ کم از کم امدادی قیمت  اسکیموں کے مطابق کسانوں سے خریف کی فصلوں کی خریداری کم از کم امدادی قیمت پر کررہی ہے۔
ریاستوں کی تجویزکی بنیاد پر تملناڈو، کرناٹک، مہاراشٹر، تلنگانہ اور ہریانہ ریاستوں کو خریف مارکیٹنگ سیزن 21-2020 کیلئے 13.77 لاکھ میٹرک ٹن دلہن اور تلہن کی خریداری کی منظوری دی گئی ہے۔ دیگر ریاستوں اور مرکز کے زیرانتظام علاقوں کیلئے خریف دلہن اور تلہن کیلئے تجاویز موصول ہونے پر منظوری دی جائے گی اور اگر بازار کی قیمتیں ایس ایم پی سے نیچے رہتی ہیں تو خریداری قیمت امدادی اسکیم  کے مطابق کی جائے گی۔
24ستمبر 2020 کی تاریخ تک حکومت نے اپنی نوڈل ا یجنسیوں کے ذریعے 34.20 میٹرک ٹن مونگ کی خریداری کی ہے، جس کی ایم ایس پی قیمت ویلیو 25 لاکھ روپئے ہے، اس سے تملناڈو میں 40 کسانوں کو فائدہ ہوا ہے۔ اسی طرح، آندھرا پردیش، کرناٹک، تملناڈو اور کیرل کے لئے 95.75 لاکھ میٹرک ٹن کی منظور شدہ مقدار کےتحت کرناٹک اور تملناڈو میں 52.40 کروڑ روپئے کی ا یم ایس پی پر 5089 میٹرک ٹن کوپرا  کی خریداری کی گئی ہے۔
21-2020کے دوران دھان کی خریداری 26 ستمبر 2020 سے شروع ہوئی اور 27 ستمبر 2020 تک 1868 روپئے فی کوئنٹل کے ایم ایس پی پر 5637 میٹرک ٹن دھان 10.53 کروڑ روپئے ایم ایس پی ویلیو پر ہریانہ اور پنجاب کے 390 کسانوں سے خریدا گیا ہے۔ بقیہ ریاستوں کے لئے دھان کی خریداری آج 28ستمبر 2020سے شروع ہورہی ہے۔
21-2020 مارکیٹنگ سیزن کیلئے کپاس کی خریداری یکم اکتوبر 2020 سے شروع ہوگی اور کاٹن کارپوریشن آف انڈیا  یکم اکتوبر 2020 سے ایف اے کیو گریڈ کاٹن کی خریداری شروع کرے گی۔
م ن۔م ع۔ ع ن
U NO:5931
(Visitor Counter : 95
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو169.19 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 12.02 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
10)؍فروری 2022کے مطابق)
|
|
فراہم کی گئی خوراکیں
|
|
1,69,19,79,990
|
|
بچی ہوئی خوراکیں
|
|
12,02,87,191
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 169.19کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 12.02 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
وزیراعظم نے سواہد دوس کے موقع پرآسام تحریک میں حصہ لینے والے سبھی افراد کے جانبازانہ حوصلے کویادکیا
وزیراعظم جناب نریندرمودی نے سواہد دوس کے موقع پر آسام تحریک میں حصہ لینے والے سبھی افراد کے جانبازانہ حوصلےکو یا دکیاہے ۔
ایک ٹوئیٹ میں وزیراعظم نے کہا:
‘‘آسام تحریک کو ہماری تاریخ میں ایک خصوصی مقام حاصل ہے۔ آج سواہد دوس کے موقع پر ، میں اس تحریک میں حصہ لینے والے سبھی افراد کی بے مثال بہادری کو یادکرتاہوں ۔ ہم آسام کی منفرد ثقافت کو محفوظ رکھنے میں ان کے گراں قدر تعاون کوکبھی فراموش نہیں کریں گے ’’۔
کابینہ
مرکزی کابینہ نے الیکٹرانکس 2019 پر قومی پالیسی کی تجویز کو منظوری دی
فیصلہ:
مرکزی کابینہ نے الیکٹرانکس و انفارمیشن ٹیکنالوجی کی وزارت کی الیکٹرانکس 2019 پر قومی پالیسی  کی تجویز کو منظوری دے دی۔ اس پالیسی میں ہندوستان کو الیکٹرانکس سسٹم ڈیزائن ومینوفیکچرنگ  کے مرکز کے طور پر قائم کیا گیا ہے۔ یہ مرکز ملک میں چپ سیٹس سمیت کلیدی اجزاء کے فروغ اور عالمی سطح پر مقابلے کیلئے اندرون ملک فضا سازگار کرنے کے لئے حوصلہ افزائی اور اہلیتوں کے فروغ کے ذریعے قائم کیا جاسکے گا۔
این پی ای 2019 کی خاص خاص باتیں
- پورے ویلو چین ای ایس ڈ ی ایم میں گھریلو مینوفیکچرنگ کے فروغ اور برآمدات کے ذریعے عالمی سطح کے مقابلہ جاتی ای ایس ڈ ی ایم شعبے کیلئے سازگار فضا ہموار کی جائے گی۔
- کلیدی الیکٹرانک اجزاء کی تیاری کیلئے ترغیبات اور امداد فراہم کی جائے گی۔
- ان میگاپروجیکٹس کیلئے ترغیبات کا خصوصی پیکیج فراہم کرایا جائیگا جو زبردست ہائی ٹیک نوعیت کے ہیں اور زبردست سرمایہ کاری کے ذریعے شروع کیے جاسکتے ہیں۔ ان میں سیمی کنڈکٹر فیسلٹیز ڈسپلے فیبریکیشن وغیرہ شامل ہیں۔
- نئے یونٹوں کے قیام اور موجودہ یونٹوں کی توسیع کی حوصلہ افزائی کیلئے معقول اسکیموں اور ترغیبات کا نظام مرتب کیا جائے۔
- زمینی سطح پر کی جانے والی جدت طرازیوں اور 5جی ، آئی او ٹی / سینسرز ، آرٹی فیشیل انٹلی جنس  ، مشین لرننگ ورچوئل ریئلٹی ،ڈرونس، روبوٹکس، ایڈیٹیو مینوفیکچرنگ، فوٹونکس اور نینو بیسڈ ڈیوائسز جیسے اُبھرتے ہوئے ٹیکنالوجی شعبوں میں ابتدائی اسٹارٹ اپس سمیت الیکٹرانکس کے سبھی ذیلی شعبوں میں صنعت کی رہنمائی میں تحقیق وترقی اور جدت طرازیوں کو فروغ دیا جائے گا۔
- بعض ہنرمندی سمیت ہنرمند افرادی طاقت کی دستیابی میں نمایاں اضافے کیلئے ترغیبات اور امداد فراہم کرائی جائے گی۔
- رابطہ کاری کیلئے فیب لیس چپ ڈیزائن انڈسٹری ، میڈیکل الیکٹرانک ڈیوائسز انڈسٹری آٹوموٹیو الیکٹرانکس انڈسٹری اور اسٹریٹیجک الیکٹرانکس انڈسٹری پر خصوصیت کے ساتھ زور دیاجائے۔
- ای ایس ڈی ایم سیکٹر میں آئی پی کے حصول اور فروغ کیلئے خود مختار پیٹنٹ فنڈ  قائم کیا جائے گا۔
- قومی سائبر سلامتی میں بہتری کیلئے بھروسے مند الیکٹرانکس ویلو چین اقدامات کیے جائیں گے۔
پس منظر
نیشنل پالیسی آن الیکٹرانکس 2012  کے تحت اس اسکیم پر عمل درآمد کیا جارہا ہے جس کے نتیجے میں ایک بھروسے مند مقابلہ جاتی ہندوستانی ای ایس جی ایم ویلو چین کامیابی کے ساتھ قائم کی جاچکی ہے۔ این پی ای 2019 میں تجویز کی گئی ہے کہ ملک میں ای ایس جی ایم کی صنعت کے فروغ کیلئے ایک بنیاد تیار کی جائے گی۔ یاد رہے کہ نیشنل پالیسی آف الیکٹرانکس 2019  ، نیشنل پالیسی آف الیکٹرانکس 2012  کی جگہ لیگی۔
اہم اثرات
ملک میں ای ایس ڈی ایم شعبے کے فروغ کیلئے این پی ای 2019 کی عمل آوری کے نتیجے میں متعدد اسکیمیں، اقدامات اور پروجیکٹس وغیرہ متعلقہ وزارتوں / محکموں کے مشورے سے شروع کی جائیں گی جن کی بدولت سرمایہ کاری اور ٹیکنالوجی کے بہاؤ میں اضافہ ہوگا اور گھریلو طور پر تیار کی جانے والی الیکٹرانکس مصنوعات کی پیداوار میں اضافہ ہوگا۔ الیکٹرانکس ہارڈ ویئر کی تیاری میں اضافہ ہوگا ، جس کی بدولت برآمدات میں اضافہ ہوگا اور ملازمتوں کے مواقع پیدا ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش ۔ع ن
U-1097
(Visitor Counter : 161